XİN rəsmisi: “Paşinyan əsassız iddialar irəli sürməyə cəhd edir” | Dialoq.info
Home CƏMİYYƏT XİN rəsmisi: “Paşinyan əsassız iddialar irəli sürməyə cəhd edir”
XİN rəsmisi: “Paşinyan əsassız iddialar irəli sürməyə cəhd edir”
“Ermənistanın populist baş naziri NATO üzv dövlətlərinin dövlət və hökumət başçıları səviyyəsində qəbul edilmiş bəyanatına hörmətlə yanaşmaq əvəzinə əsassız şəkildə iddialar irəli sürməyə cəhd edib”. Verilən məlumata görə, bu barədə Azərbaycan Xarici İşlər Nazirliyinin Mətbuat xidmətinin rəhbəri Hikmət Hacıyev Paşinyanın NATO-nun Əfqanıstan üzrə toplantısındakı çıxışına münasibətdə bildirərkən deyib.
Onun sözlərinə görə, Brüsseldə NATO üzv dövlətləri dövlət və hökumət başçıları səviyyəsində qəbul olunmuş yekun bəyanatda növbəti dəfə Azərbaycanın ərazi bütövlüyü və suverenliyinə dəstəklərini və münaqişənin bu prinsiplər əsasında həll edilməli olduğunu bildirdilər: “Avropa İttifaqı ilə Azərbaycan arasında paraflanmış Tərəfdaşlıq Prioritetləri sənədində Azərbaycanın ərazi bütövlüyü, suverenliyi və sərhədlərinin toxunulmazlığına dəstək və hörmət ifadə olundu.
Azərbaycan beynəlxalq ictimaiyyətlə birlikdə Ermənistanın işğal və hərbi təcavüzünə son qoyulması, münaqişənin beynəlxalq hüququn norma və prinsipləri əsasında ədalətli şəkildə həll edilməsi və regionda davamlı sülhün təmin edilməsi istiqamətində səylərini davam etdirəcəkdir”.
Previous articleBANM-ın tələbələri Petkimdə işə və təcrübəyə başlayır
Next articlePrezident İlham Əliyevin yanında respublikanın hüquq-mühafizə orqanları rəhbərlərinin iştirakı ilə iclas keçirilib